Diari Oficial de la Generalitat Valenciana


Sumari del DOGV 9365, del 20-06-2022 (2022/5678)

RESOLUCIÓ de 13 de juny de 2022, del conseller de Sanitat Universal i Salut Pública, per la qual es creen els registres generals dels departaments de Salut de la Ribera i de Torrevieja.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9365

Data del DOGV
:   20-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5678


Data del document
:   13-06-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 13 de juny de 2022, del conseller de Sanitat Universal i Salut Pública, per la qual es creen els registres generals dels departaments de Salut de la Ribera i de Torrevieja. [2022/5678]  
El Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida de documents i l'ordenació de les oficines de registre en l'Administració de la Generalitat (DOGV 19.11.2014), estableix en l'article 18 que la creació, modificació o supressió de les oficines de registre s'efectuarà mitjançant una resolució del respectiu titular de la conselleria.  
En l'actualitat la Conselleria de Sanitat Universal i Salut Pública té establides oficines de registre general i auxiliar als seus serveis centrals, a l'Escola Valenciana d'Estudis en Salut Pública, al Centre de Salut Pública de València, a les seues direccions territorials de Castelló, València i Alacant i en els díhuit departaments de Salut. Tenint en compte la naturalesa i el volum de documentació administrativa que es genera en els departaments de Salut de la Conselleria de Sanitat Universal i Salut Pública, així com la conveniència de facilitar a la ciutadania la presentació d'escrits i comunicacions, es considera necessari seguir amb l'assignació, almenys, d'una oficina de registre general en cadascun dels departaments de Salut que aquesta conselleria gestiona directament, acollint-se a la possibilitat de creació d'aquestes oficines mitjançant la via prevista en l'esmentat article 18 del Decret 191/2014. En conseqüència, estan pendents de creació les oficines en els departaments de Salut de la Ribera i de Torrevieja, que han passat a gestió pública. Aquestes oficines de registre duran a terme les funcions previstes en la normativa bàsica estatal reguladora del procediment administratiu comú i en l'esmentat Decret 191/2014.  
  
En virtut del que s'ha exposat i de conformitat amb les facultats conferides per l'article 28 de la Llei 5/1983, de 30 de desembre, del Consell, i amb el que s'estableix en l'article 9 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions; en el Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, i en l'Ordre 3/2022, de 22 d'abril, de la Conselleria de Sanitat Universal i Salut Pública, pel qual es desplega l'esmentat decret, resolc:  
  
Primer. Objecte  
Es creen els registres generals dels següents departaments de Salut de la Conselleria de Sanitat Universal i Salut Pública:  
- Departament de Salut de la Ribera, amb seu a l'Hospital Universitari de la Ribera. Carretera Corbera, km 1, 46860 Alzira. Telèfon: 270 974 197.  
- Departament de Salut de Torrevieja, amb seu a l'Hospital Universitari de Torrevieja. Carretera CV-95 Torrevieja - San Miguel de Salinas. Partida Ceñuela 03238 Torrevieja. Telèfon: 680 942 921.  
  
Segon. Funcions  
Aquestes oficines de registre duran a terme les funcions previstes en la normativa bàsica estatal reguladora del procediment administratiu comú i en el Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida de documents i l'ordenació de les oficines de registre en l'Administració de la Generalitat, i en concret les funcions assignades a les oficines d'assistència en matèria de registre.  
  
Tercer. Publicitat  
La present resolució es publicarà en el Diari Oficial de la Generalitat Valenciana per raons d'interés públic, a l'empara del que s'estableix en l'article 45.1 de la Llei 39/2015, d'1 d'octubre, del procediment administratiu comú de les administracions públiques, sense perjudici de la seua publicació en el portal corporatiu de la Generalitat, en l'apartat Atenció al ciutadà/Guia PROP.  
  
Quart. Eficàcia  
Aquesta resolució produirà efectes des de l'endemà de la publicació en el Diari Oficial de la Generalitat Valenciana.  
  
La present resolució posa fi a la via administrativa i contra aquesta es podrà interposar recurs potestatiu de reposició davant del mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o podrà ser recurrible en via contenciosa administrativa, en el termini de dos mesos comptats des de l'endemà de publicar-se en el Diari Oficial de la Generalitat Valenciana, davant del Tribunal Superior de Justícia de la Comunitat Valenciana, d'acord amb el que estableixen els articles 10,14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga interposar qualsevol altre recurs dels previstos en la legislació vigent.  
  
València, 13 de juny de 2022.- El conseller de Sanitat Universal i Salut Pública: Miguel Mínguez Pérez.